אדקה

אדקה (EDEKA) היא חברת הסופרמרקטים הגדולה בגרמניה.

אדקה נוסדה ב-1898 עם איחודן של 21 חברות קטנות. שם החברה התפתח מראשי התיבות E.d.K, בגרמנית: Einkaufsgenossenschaft deutscher Kolonialwarenhändler, "איחוד סוחרי מוצרים קולוניאליים גרמניים". ההנהלה הראשית של אדקה יושבת בהמבורג.

בשנת 2005 קנתה אדקה רשת סופרמרקטים גדולה, שפאר (Spar), אשר כללה 2,100 סניפים. נכון לשנת 2006 קיימים 11,500 סניפים של אדקה, ונתח השוק שלה בגרמניה מהווה 26%. סניפי הרשת מגוונים מאוד בגודלם ונעים בין מכולות שכונתיות ומרכזי קניות ענקיים בני מספר קומות. סניפי הרשת נושאים שמות רבים; את השם "אדקה" נושא רק מיעוט הסניפים. אין זה נדיר למצוא שני סופרמרקטים הסמוכים זה לזה, הנושאים שמות שונים והמשתייכים שניהם לרשת אדקה.

לאדקה מספר חברות-בת המפעילות סניפים מחוץ לגרמניה - ברוסיה, בצ'כיה, בדנמרק ובאוסטריה.

קישורים חיצוניים 

 

חברות גרמניות